L’autor d’esti llibru fue premiáu, según nos diz la solapa, col premiu Goncourt a la meyor primer novela, nel país vecín del norte. Lo qu’asocede ye que’l llibru nun ye una novela, quiero dicir, y digo, que la historia que se cunta ye l’atentáu que finó, nel añu 1942, cola vida d’esti criminal nazi, a manes de dos paracaidistes, un checu y un eslovacu, procedentes d’Inglaterra onde taben refuxaos. Y nel rellatu nun hai ficción dalguna, sinón que tolos personaxes y toles situaciones qu’apaecen nel mesmu, son reales y contrastaos. O seya, que nun ye que los fechos encartien de «telón de fondu» pa una historia de ficción, nin que nun rellatu auténticu, s’entemezan personaxes reales con otros imaxinarios, sinón que ye, namás (y na menos) que les coses como pasaron, sicasí con dalguna forma lliteraria personal. Pero tampoco nun ye, nidiamente, un llibru de Historia «al usu». Lo qu’ocurre ye que, esti autor mozu, quier cuntanos lo que pasó narrando aquellos fechos pero... asomando la so propia nariz cada poco.
#000003
Yá de mano, emplega ventitantes páxines pa dicinos cómo nun hai qu’escribir d’unos acontecimientos históricos: nun hai qu’inventar diálogos, a nun ser que se conoza la so autenticidá. Nun hai que falar de los llugares relevantes de l’aición: ónde nacieron los protagonistes, onde vivieron... Nun hai que facer suposiciones personales... etc. Pero too ello, vemos de siguío, que nun ye más qu’un recursu lliterariu que l’autor va a incumplir dafechu en cuantes puede. Porque él inventa diálogos, fai suposiciones y fala d’abondos llugares (como por otru llau ye llóxico) onde se desencolca la historia.
#000004
El citáu Laurent Binet, nun tien más afán a lo llargo del llibru que convertise él mesmu nun personaxe de la historia. Y como nun pudo tar ellí nel momentu de los fechos, dedícase a interrumpila con milenta apaiciones suyes diciendo toles ocurrencies que se-y vienen a la cabeza. Fala de películes que vio, d’autores que dicen unes coses y otres, d’otres noveles de la dómina, de lo que piensa d’esti o d’aquel tema, de lo muncho que-y presta la ciudá de Praga o de les moces que lu aidaron a escribir esto o aquello. Total, la novela esnízase como a cachos, zarapicando, y nun tema tan necesariu de continuidá como ye narrar un atentáu, piérdese tola intensidá narrativa, aspeutu importantísimu siempre, pero imprescindible nesti casu.
#000005
Una prestrosa aportación a la filoloxía asturiana
#000009
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000010